Sagunt rebrà 468.000 euros de la Diputació de València per al manteniment de centres educatius de Sagunt
16 de maig 2018

![Imagen 1](/media/actualidad/PublishingImages/1 Políticos/Tarazona_DSC2882 minifoto.JPG)

Sagunt rebrà un total de 468.000 euros del Pla de Millora d'Espais Educatius Municipals 2018-2019 de la Diputació de València en col·laboració amb la Conselleria d’Educació per a la millora i el manteniment de centres educatius de la localitat. Concretament, el CEIP Ausiàs March i el CEIP Victoria i Joaquín Rodrigo rebran 240.000 euros i 190.000 euros, respectivament, per a canviar portes i finestres. D'altra banda, el Conservatori Professional de Música Joaquín Rodrigo rebrà 38.000 euros per a inversions de manteniment i millora del centre.

  

El delegat d'Educació de l'Ajuntament de Sagunt, José Manuel Tarazona, ha declarat que esta inversió “**demostra la ferma voluntat d'invertir de manera decidida en l'escola i en l'educació per part de les nostres administracions, tant de la Diputació de València, com de la Conselleria d'Educació o del propi Ajuntament de Sagunt mitjançant Mancol·le i els constants plans d'ocupació**”. A més, el regidor ha avançat que les obres del col·legi Baladre que van rebre 240.000 euros l'any passat per a canviar portes i finestres s'escometran durant el període estival de 2018. 

  

![](/media/o05bvvdq/58_c_27jhg_1729c1_cuerpo.jpg)  
  

El nou programa de la Diputació de València en col·laboració amb la Conselleria d’Educació per al finançament de millores als espais educatius municipals disposarà d'un pressupost global de 10,3 milions d'euros i tindrà un caràcter bianual. Este programa inclourà totes les escoletes infantils, conservatoris i escoles d'adults de titularitat municipal de la província.

  

El pla desenvoluparà un total de 270 actuacions en 160 municipis valencians, 169 de les quals seran a escoletes infantils, 13 a conservatoris musicals i 88 a centres formatius d'adults. Durant el 2018 s'invertiran 6’4 milions d'euros que es destinaran als centres infantils, i el 2019 els 3’8 milions d'euros restants s'invertiran als conservatoris i a les escoles d'adults.

  

![](/media/czelzepl/58_c_ausias-march0003.jpg)  

  

El repartiment d'estes subvencions s'ha fet segons criteris objectius. El 44 % del total es dedicarà a 86 municipis de menys de 5.000 habitants, inclosos dins del primer tram del pla. El 30’7 % serà per als 46 municipis d'entre 5.000 i 20.000 habitants del segon tram, i el 25’5 % restant arribarà a les 69 localitats de més de 20.000 habitants.  

  

Segons el tipus de centre educatiu, el 63 % dels recursos del pla seran per a la millora de les escoletes infantils, el 32’5 % per als centres de formació d'adults, i el 5 % per als conservatoris municipals.​

![](/media/upiphzbo/58_c_joaquin-rodrigo_colegio0001.jpg)  

*   [](http://www.facebook.com/sharer.php?u=https://aytosagunto.es/va/actualitat/sagunt-rebra-468-000-euros-de-la-diputacio-de-valencia-per-al-manteniment-de-centres-educatius-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/sagunt-rebra-468-000-euros-de-la-diputacio-de-valencia-per-al-manteniment-de-centres-educatius-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-rebra-468-000-euros-de-la-diputacio-de-valencia-per-al-manteniment-de-centres-educatius-de-sagunt/ "Linked In")
*   [](mailto:?body=https://aytosagunto.es/va/actualitat/sagunt-rebra-468-000-euros-de-la-diputacio-de-valencia-per-al-manteniment-de-centres-educatius-de-sagunt/)